**SMJERNICE ZA IZLAZAK NA INOZEMNA TRŽIŠTA**

**SLOVENIJA**

|  |  |
| --- | --- |
| Treba li tvrtku prijaviti državnim institucijama?Gdje? Koji su formulari?Koliki su troškovi? | Ukoliko se radi o reguliranoj profesiji, kvalifikacije tvrtke trebaju biti potvrđene prije no što se usluga počne obavljati prvi put. U slučaju Slovenije mora biti reguliran status pojedinih profesija. Za graditeljstvo prijava se radi u e-formi. Imenik voditelja građenja (Imenik vodij del pri Gospodarski zbornici Slovenije-gradbenih delovodij) vodi [Zbornica gradbeništva in industrije gradbenega materiala](https://www.gzs.si/zbornica_gradbenistva_in_industrije_gradbenega_materiala/). U imenik se u Zbornici (komori) može upisati putem elektroničke prijave ili ispunjavanjem prijavnog obrasca za upis na web poveznici:<https://www.gzs.si/zbornica_gradbenistva_in_industrije_gradbenega_materiala/vsebina/Imenik-vodij-del>Isti treba poslati, zajedno s potrebnim pratećim dokumentima, na: zgigm@gzs.siSve dodatne informacije o upisu u Imenik radova mogu se dobiti e-mailom: zgigm@gzs.si ili putem telefona na tel. +385 1 589 8242. Registracija košta 275 Eura, a godišnja pristojba iznosi 42 Eura. |
| Treba li prijaviti ovlaštene inženjere kako bi se mogla obavljati djelatnost?Gdje?Koji su formulari? | Potrebna je potvrda strukovnog udruženja. Tvrtka je dužna obratiti se adekvatnoj strukovnoj komori građevinskih inženjera. Jedinstvena kontaktna točka daje konkretnu uputu tko je nadležan za izdavanje. Iako postoji mogućnost da se primjenjuje sustav priznavanja kvalifikacija po iskustvu, za to služi EU potvrda. Ona se dobiva se u Centru za digitalnu transformaciju i strateški razvoj HGK/ Odjel za poslovne informacije: Tel.: 01/4606 701 ; Fax: 01/4606 737 ; E-mail: amatulin@hgk.hr; 01/4606 776 ; ajambrecina@hgk.hr; 01/4606 774. Više o priznavanju stručnih kvalifikacija na web poveznici [Priznavanje stručnih kvalifikacija](https://ec.europa.eu/growth/single-market/services/free-movement-professionals/qualifications-recognition/) |
| Doprinosi za socijalno osiguranje, zdravstveno i mirovinsko | Plaćaju se u Hrvatskoj. Za rad u inozemstvu potrebno je zatražiti izdavanje obrasca A1 od Hrvatskog zavoda za mirovinsko osiguranje. HZMO izdavat će A1 potvrdu na zahtjev poslodavca ili samostalnog djelatnika nakon provedenog postupka provjere. Potvrda A1 je zadani obrazac koji vrijedi na čitavom području EU kao dokaz o tome da se u određenom razdoblju ne mora plaćati doprinosi u državi rada, jer ih plaća u Hrvatskoj, ali na razdoblje do najviše 24 mjeseca. |
| Je li potrebno osiguranje poduzeća za obavljanje djelatnosti?Gdje ga potražiti?Koliko to košta? | Osiguranje od odgovornosti je u Sloveniji obvezno. S ovim osiguranjem pokrivena je van ugovorna odgovornost za štetu koja je nastala iz djelatnosti osiguranika, iz posjedovanja stvari, iz pravnog odnosa ili iz određenog svojstva kao izvora opasnosti za sve materijalne i nematerijalne štete nastale trećim osobama ili zaposlenicima. Treba se tražiti ponuda osiguravajuće kuće koja to nudi. Cijene variraju od jedne osiguravajuće institucije do druge. |
| Treba li zaposliti lokalni kadar? | Ne. |
| Treba li otvarati podružnicu?Kako je otvoriti? | Ne, ali se preporuča radi lakšeg obavljanja djelatnosti. Dakle, ako tvrtka već ima poslovni nastan u Republici Hrvatskoj, može ugovarati poslove s naručiteljima iz Slovenije i odrađivati ih preko matičnog hrvatskog poslovnog subjekta. U Sloveniji neće biti potrebno ostvariti poslovni nastan registracijom trgovačkog društva, podružnice i sl., sve dok legalno poslujete u Hrvatskoj, a u Sloveniji ne namjeravate trajno obavljati djelatnost.Trgovačko društvo (d.o.o. ili j.d.o.o.) i obrt možete [pokrenuti elektroničkim putem putem usluge START.](https://start.gov.hr/st/index.html) |
| Koje su porezne obveze? | Prije započinjanja pružanja usluga pravna osoba treba u Republici Sloveniji zatražiti [izdavanje slovenskog poreznog broja](http://eugo.gov.si/en/considering/first-steps-after-entering-slovenia/a-slovenian-tax-number-for-natural-persons/). Provjera valjanosti istog je bitna, jer ukoliko strani poslovni partner nema valjani tzv. PDV ID broj, isporuka dobara ili usluga hrvatske tvrtke ne može biti oslobođena od PDV-a. detaljnije informacije dostupne su na stranicama [Porezne uprave – PDV ID broj](https://www.porezna-uprava.hr/PdviEu/Stranice/Provjera-valjanosti-stranih-PDV-ID-brojeva.aspx). Porezna potvrda služi radi potvrde kako tvrtka nema dugovanja u poreznom obliku u Sloveniji. Ako se ovo ne ishodi, investitor (slovenska ugovorna strana) je dužan sa svake fakture tvrtki oduzeti vrijednosti O PDV-u: u Sloveniji je stopa PDV-a 22 posto. Za sve usluge pružene u Sloveniji korisnik Vaše usluge (tj. slovenska tvrtka) mora platiti PDV u Sloveniji, ali s obzirom da RH ima potpisan Sporazum o izbjegavanju dvostrukog oporezivanja, na te usluge se ne mora plaćati porez u Hrvatskoj, nego tvrtka na svojim fakturama treba navesti da je oslobođena plaćanja PDV-a na usluge, jer se PDV obračunava prema mjestu primatelja usluge. Pri tome daje svoj i partnerov PDV identifikacijski broj koji izdaju porezne uprave, a radi kontrole plaćanja PDV-a na Zajedničkom europskom gospodarskom prostoru. |
| Koja je jedinstvena kontakt točka?Koje usluge može pružiti? | Za usluge koje se pružaju najbolje se obratiti direktno Jedinstvenim kontaktnim točkama po pokrajinama, odnosno gradovima u SRNJ, čiji kontakti su dostupni na web poveznici: <http://psc.hr/slovenija/> |
| Popis zakonskih propisa koji su bitni za obavljanje djelatnosti | [Predlog Zakona o spremembi gradbenega Zakona](https://www.gzs.si/zbornica_gradbenistva_in_industrije_gradbenega_materiala/Novice/ArticleId/75105/predlog-zakona-o-spremembi-gradbenega-zakona-skrajsani-postopek-ki-ga-je-drzavnemu-zboru-predlozil-drzavni-svet) ;[Gradbeni zakon (GZ)](https://www.gzs.si/Portals/Panoga-Gradbenistvo/Vsebine/Imenik%20vodij%20del/Gradbeni%20zakon.pdf) ; [Zakon o arhitekturni in inženirski dejavnosti (ZAID)](https://www.gzs.si/Portals/Panoga-Gradbenistvo/Vsebine/Imenik%20vodij%20del/Zakon%20o%20arhitekturni%20in%20in%C5%BEenirski%20dejavnosti.pdf); [Pravilnik o postopkih vpisa in izbrisa iz imenika vodij del pri](https://www.gzs.si/Portals/Panoga-Gradbenistvo/Vsebine/Imenik%20vodij%20del/Pravilnik%20o%20vpisu%20in%20izbrisu%20iz%20imenika%20delovodij%20GD_podpisan.pdf)  |
| Minimalno propisane plaće | Minimalne plaće u Sloveniji – na web poveznici: [Minimalna plača od 1. januarja 2020](https://www.racunovodja.com/Clanek/10452) |
| Koje su procedure za javnu nabavu? | [Direktorat za javnu nabavu](http://www.djn.mju.gov.si/english) (na engleskom); [Elektronički sustav za javnu nabavu](https://ejn.gov.si/) |